Diari Oficial de la Generalitat Valenciana


Sumari del DOGV 8454, del 31-12-2018 (2018/12279)

RESOLUCIÓ de 17 de desembre de 2018, de la presidenta del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme públic.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8454

Data del DOGV
:   31-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/12646


Data del document
:   17-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 17 de desembre de 2018, de la presidenta del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme públic. [2018/12867]  
Per mitjà del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, es configura tant l'àmbit competencial de l'organisme públic com de la seua estructura organitzativa, i es regulen les funcions dels òrgans de govern.  
D'acord amb la distribució competencial establida en el Decret 81/2017, de 23 de juny, del Consell, correspon al consell d'administració segons l'article 8.1.g la subscripció de convenis de col·laboració i l'acceptació de delegacions de competències d'altres administracions públiques en favor de l'Autoritat, sense perjudici del que disposa l'article 3.2 d'aquest reglament; d'acord amb l'article 8.1.h al consell d'administració li correspon la subscripció dels contractes de servei públic de transport de viatgers, així com els contractes d'una altra naturalesa que superen 300.000 euros o comporten una despesa pluriennal; finalment, de conformitat amb l'article 8.1.i al consell d'administració li correspon l'aprovació de les modificacions pressupostàries.  
  
Per part seua, l'article 22 del Decret 81/2017, de 23 de juny, del Consell, disposa que contra els actes i les resolucions de la direcció gerència podrà interposar-se recurs d'alçada, que haurà de ser resolt pel consell d'administració.  
Finalment, l'article 11.3.b del Decret 81/2017, de 23 de juny, del Consell, atribueix a la comissió executiva resoldre aquells assumptes que li siguen delegats pel consell d'administració.  
Amb la finalitat d'aconseguir una major economia de mitjans i agilitat en la tramitació d'expedients que redunde en la millora de la qualitat dels serveis, el consell d'administració va considerar convenient en les seues sessions de data 5 de juliol i 17 de desembre de 2018 delegar determinades competències o funcions del consell d'administració en la comissió executiva en els termes indicats en aquesta resolució.  
Per això, de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 9.1.a del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, resolc:  
  
  
Article únic. De les delegacions del consell d'administració en la comissió executiva  
Delegar les següents competències o funcions del consell d'administració en la comissió executiva:  
1. La subscripció de convenis de col·laboració la quantia dels quals no supere 300.000 euros, tinguen o no caràcter plurianual.  
2. La subscripció de contractes de qualsevol naturalesa competència del consell d'administració, tinguen o no caràcter plurianual, excepte els de servei públic de transport de viatgers.  
3. L'aprovació de les modificacions pressupostàries excepte les que afecten les funcions previstes en l'article 8.1.b, c i d del Decret 81/2017, de 23 de juny, del Consell.  
4. La resolució dels recursos d'alçada contra els actes i les resolucions de la direcció gerència.  
  
DISPOSICIONS ADDICIONALS  
  
Primera. De la constància expressa de la delegació  
En totes les resolucions que s'adopten i en els convenis i contractes que es formalitzen en virtut de delegació, es farà constar expressament, el que s'estableix en l'article 9 de la Llei 40/2015, d'1 d'octubre, de règim jurídic del sector públic.  
  
Segona. De l'avocació i de la revocació  
1. Les delegacions de competències o funcions que es disposen en aquesta resolució s'entén sense perjudici que en qualsevol moment el consell d'administració puga reclamar el coneixement o resolució de tots els assumptes que considere oportuns en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
2. Aquesta delegació de competències o funcions podrà ser revocada en qualsevol moment de conformitat amb el que s'estableix en l'article 9 de l'esmentada Llei 40/2015, d'1 d'octubre.  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 17 de desembre de 2018. La presidenta del Consell d'Administració de l'Autoritat de Transport Metropolità de València: María José Salvador Rubert.